GLEDALI STE...
Moram izvući obitelj iz Irana. Morate nam pomoći.
Noor Taheri. Mi preuzimamo njezin slučaj.
Ovo je čovjek koji se susreo s veleposlanikom. Solomon Vega.
Veleposlanik je dobio aktovku.
Kopirat ćemo sadržaj.
Ako to učinite, izvući ćemo vašu obitelj iz Irana da zajedno živite ovdje.
Sutra je zabava u rezidenciji.
Oprostite. Što radite gore? Svi su trebali predati mobitele na ulazu.
- Ovo sam našla na rukohvatu. - Ja ću joj ga dati.
Ti. Dođi, treba mi pomoć.
Izdala sam domovinu.
Ako su ti dokumenti toliko važni, izvucite moju obitelj iz Irana.
Onda ćete dobiti fotografije. Ne prije.
PRIJE PET GODINA
SAIDI - AMERIČKA VOJSKA
Vi niste moj odvjetnik.
- Što me odalo? - Da vidimo.
Fali vam pet centimetara, 30 kilograma i penis.
Tko ste vi?
Osoba koja se pita zašto odlikovani operativac Delta Forcea
sjedi iza rešetaka i čeka vojni sud.
Sve je u izvješću. Sretno u potrazi za necenzuriranom verzijom.
Pročitala sam je.
Koja gnjavaža.
Ali imam nekoliko pitanja.
Na primjer, zašto bi narednik Sami Saidi,
ranjen dok je spašavao taoce u operaciji Nova zora,
poslije ubio civila u operaciji Svjetiljka i to pokušao zataškati?
Obje su operacije bile povjerljive.
Još uvijek jesu.
Pretpostavljam da u službenom izvješću nedostaje par detalja.
Imam teoriju.
Aishu Al-Bashir je u Ramadiju ubio narednik Theo Miller.
Kako joj znate ime?
Zapovjedništvo je to pokušalo zataškati i zaštititi generalovog nećaka.
Ti si odbio i sad su ti smjestili.
Ali tek nakon što si Millera smjestio u bolnicu.
Kako mi ide?
U tvojem spisu piše da govoriš arapski.
Tečno?
Majka je inzistirala da naučimo.
Htjela je da pamtimo korijene.
Mudra žena.
Znaš li još koji jezik?
Što točno želite, gospođo?
Da, govorim francuski, urdu, pašto i farsi, prolazno.
Biti ili ne biti? To je pitanje.
Mogu govoriti i nizozemski, i tako imam vremena.
Ruski govorim poprilično slabo...
Želite li nešto reći?
Tko ste vi?
Došla sam u ime predsjednika SAD-a.
Aha.
Radim za tajni program
koji istražuje korupciju i izdaju
na najvišoj razini američkih obavještajnih službi.
Mislim da biste nam mogli biti zanimljivi.
Zvuči primamljivo, ali trenutno su mi ruke vezane.
Ispričavam se.
Malo ću vam pričati o Noćnoj akciji.
NOĆNI AGENT
Neka se Noor ohladi do kraja dana, možda vam preda slike dokumenata.
- Što ako neće? - Ucijeni je.
Ispunit će obećanje ili ćemo je razotkriti pred veleposlanikom.
Šališ se. Tako bi je bacila u vatru?
Zahvaljujući njoj znamo za dokumente.
A sada ne surađuje.
Ti se slažeš s tim?
Nemamo vremena za druge opcije. Naprstak je već u krivim rukama.
Molim? Što je Naprstak?
Ne možemo ti reći.
Ali vjeruj mi, ovo bi moglo ugroziti tisuće života. Tisuće.
Možemo li malo biti ljudi?
Što ako u misiji otkriju da je Noor umiješana, a vi niste izvukli obitelj?
Zatvorit će i nju i obitelj. Ili nešto gore.
Nadajmo se da neće ništa otkriti.
Otkad se uzdamo u nadu? Ako nekoga želite zajebati, bar budite iskreni.
Moramo biti brzi. Izvlačenje zna trajati tjednima.
Ucjena je možda jedina mogućnost.
Ja sam tek upoznala Noor.
Vi bolje znate kako je nagovoriti.
Ne možemo biti brzi koliko ona želi. Nikako.
Znala je u što se upušta.
Kad je pristala pomoći s dokumentima, znala je da će biti opasno.
Večeras ću je nazvati i predstaviti joj mogućnosti.
Hamza je jutros izašao iz bolnice. Ali još uvijek ima potres mozga.
Zadržat će ga još jedan dan.
Amerikanac?
Ili samo ima besprijekoran naglasak.
Gdje je još bio?
Ne znamo.
Na sinoćnjoj snimci nedostaje 15 minuta.
Nakratko je isključio struju.
Ili je dobro procijenio kad će se kamere opet upaliti...
- Ili... - Ili mu je netko od naših rekao.
Trenutak nije mogao biti gori.
Ne volim krtice u svojoj kući, Javade.
Noor.
Pitala sam se hoću li te danas vidjeti.
Kako su Hamza i Ali?
Još se oporavljaju.
A napadač? Jeste li ga našli?
Još ne.
Ali uskoro.
Plakala si?
Ne.
Ne osjećam se najbolje. Možda je bolje da se odmakneš.
Ne bih te htjela zaraziti.
Tko će nas drugi štititi od bezobraznih diplomata?
I znatiželjnih konobara.
Osobito njih.
Samo zato što inzistiraš.
Želim ti brz oporavak.
Hvala.
Bok.
Noor...
Kako si? U zadnje se vrijeme ponašaš čudno.
Sve obavljaš sporo, stalno se osvrćeš.
Nisam znala da mi štopate.
Ona je žena našla tvoj mobitel kod Abbasovog ureda.
Nitko nije trebao biti gore.
Čula sam nešto i išla provjeriti.
Poštedi me. Nešto nije u redu.
Očito si plakala. Brinem se za tebe.
Dobro sam, samo malo bolesna. Nemoj me ispitivati, molim te.
Radiš?
Izvršni direktor želi razgovarati o mojoj budućnosti u tvrtki.
Žao mi je.
- Idem po hranu. Što želiš? - Ništa, hvala.
- Jesi li jela, osim doručka? - Ne.
Štrajkaš glađu?
Rose, shvaćam da si uzrujana.
Shvaćaš da sam uzrujana?
Dajem sve od sebe. Što želiš da učinim?
Izvucite njezinu obitelj.
Što traži od početka i na što ste pristali.
Radimo na tome. Za tako nešto treba vremena.
Tjedni izviđanja, više operativaca.
Brat joj idući tjedan mora u vojsku.
Catherine se trudi da CIA ubrza proces.
Ona ista CIA za koju je radio Warren?
Tražiš od nje da vjeruje institucijama koje Noćna akcija istražuje?
I to onoj zbog koje si nestao?
- Nije tako jednostavno. - Jest, Petere.
Što bi učinio da je riječ o meni?
Znam da ne bi tako lako odustao.
Dobro.
Nazvat ću Catherine i pokušat ćemo smisliti nešto drugo.
- Hvala ti. - Molim.
I mogli bismo jesti burgere.
I krumpiriće s majonezom i kečapom.
Da, znam što voliš.
Hvala ti.
Sljedeći put pokušajte doći prije nego što se inficira, g. Welling.
Radije ću izbjegavati tučnjave.
Netko će vam uskoro donijeti recept.
Hvala vam.
Što je?
Ne mogu vjerovati da ti je ona to učinila.
Tako je sitna.
Znam, Celeste.
- Dokad ćeš ovako? - Dok ih ne nađem.
I sigurno te vratim kući.
Mislim na jurcanje svijetom i upadanje u nevolje.
- Jesi li razmišljao o mirovini? - Kako, Celeste?
Znaš da sve što zaradim ide tebi.
U početku jest. Ali nakon par povišica si nešto uštedio.
Nikad nisam dobio povišicu.
Zajebavaš me. U šest godina?
Neugodno mi je pitati. Nakon svega što je učinio za mene, za nas.
Traži sve više. Ti preuzimaš sav rizik.
Izlažeš se u javnosti i nosiš glavu u torbi.
Što želiš reći, Celeste?
Bi li on išta mogao učiniti bez tebe?
Onda se pobrini da to zna.
Peter Sutherland, Sami Saidi.
Sami je već pet godina u Noćnoj akciji.
- Drago mi je. - I meni.
Sami odlučuje o operaciji.
Ako se on ne slaže, ostajemo pri onome od jučer, jasno?
- Da. - Izvoli.
Imamo suradnicu koja radi u iranskoj misiji pri UN-u.
Obećali smo da ćemo izvući obitelj iz Irana za informacije
koje su u veleposlanikovim rukama.
Sad trebam osobu koja će sutra izvući njezinu obitelj iz predgrađa Isfahana.
- Sutra? Bome. - Da.
Koliko su te informacije važne?
Imaju veze s programom kemijskog oružja pod imenom Naprstak.
Nisu li odlučili da ga više neće testirati?
Par je generala htjelo zaštitu od nove generacije kemijskog ratovanja.
Angažirali su elitne znanstvenike da smišljaju oružja
koja bi se mogla proizvesti modernim metodama.
A onda su ih i proizveli.
A mobilni labos za proizvodnju upravo je ukraden.
- Iranci? - Ne zna se.
Nadamo se da će dokumenti otkriti tko ga je ukrao i zašto.
- Ali ipak, 24 sata... - Znam.
Naša je suradnica puno riskirala za te informacije.
A brat joj idući tjedan treba ići u vojsku.
Tada će izvlačenje biti nemoguće.
Shvaćam da tražimo jako puno.
Shvaćam. Što je plan B?
Zaprijetiti da ćemo je cinkati šefovima
i ucjenjivati je za podatke.
Tako bi bar imao još par dana za planiranje.
Par dana? Sjajno.
I to ako je iranska misija dotad ne otkrije.
Čuj, ni meni se izbor ne sviđa,
no ako bude po mome, Sami bar neće ići na teren nepripremljen.
Neću izgubiti još jednog agenta. Neću.
Znači, njezina obitelj ostaje na okupu, a vi nađete ljude koji imaju labos
i možda spriječite nekakav napad ovdje?
- To je plan, ako ga možeš ostvariti. - Oklijevaš li, smislit ćemo drugi.
Neki u kojem je nećemo ostaviti na cjedilu?
- Onda očito moramo po njegovom. - Hvala.
Dobro. Ostavljam vas da raspravite detalje.
Naći ću nekoga tko te popodne može potajice odvesti u Isfahan.
Super.
Noor, ovo je Sami. Pristao je izvući tvoju obitelj iz Irana.
Zdravo. Jako mi je drago.
Zdravo, Noor, drago mi je.
Govoriš farsi!
Naravno.
Ako želimo uspjeti, moramo znati sve.
Sve puteve do tvog obiteljskog doma,
sporedne uličice, znatiželjne susjede, baš sve.
Dobro, primimo se posla.
Rose!
Hej, Artoune.
Zanimljiv stan.
Mama se još uvijek useljava.
Našla si je, dobro.
Da. Zato se još nisam vratila. Htjela sam ti reći, oprosti.
Razgovarao sam s timom o tvojim promjenama u izvornom kodu.
Iako si me prvo trebala pitati,
oduševljeni smo.
Stvarno?
AdVerse kao alat za praćenje.
Ljut sam što se ja nisam sjetio prvi.
Govorimo o zaokretu na razini tvrtke.
A što je s marketingom?
Ništa. Gotovo je.
Pokazao sam Mullenu tvoje promjene i kako radi.
Želi nas u potpunosti financirati, predstaviti agencijama i policiji.
Ne samo u SAD-u, na globalnoj razini!
Je li to dobra ideja?
Mislim, to je moćan alat.
Treba nam vremena za testiranje programa,
moramo sastaviti etički odbor.
Etički odbor?
Zvučiš kao studentica iz doma koja zove policiju jer ne može spavati zbog tuluma.
Moramo provjeriti kome prodajemo i kako će ga koristiti.
Krive bi ga osobe mogle zloupotrijebiti.
Rose, stvarno nas želiš usporavati?
Svi smo na dobitku ako AdVerse uspije.
Ne mogu sudjelovati ako ne radimo kako treba.
Možda je bolje da se raziđemo.
Stvarno?
Naravno, taj zaokret podrazumijeva još puno posla,
a nitko ne poznaje kod kao ja.
Sumnjam da će se Adrien zapitati zašto je glavna programerka otišla baš sada.
A i da se zapita,
sigurno neće dopustiti da posao propadne.
Što želiš?
Tehnička direktorica, dionice i...
- Nemoj reći etički odbor. - Etički odbor.
Kasni.
Na mostu je gužva. Dajte mu još par minuta.
Kako je bilo kod doktora?
Ovaj su me put dobro pokrpali. Antibiotici, nema trajnih posljedica.
Dobro.
A tvoja sestra? Sviđa li joj se novi stan?
Nedostaje joj dom, ali sviđa joj se.
Dobro.
Spomenula je nešto zanimljivo.
Pitala je koliko dugo radim za vas.
Rekao sam joj, šest godina.
A onda je pitala kad sam zadnji put dobio povišicu...
Rekao sam joj da se ne sjećam.
- Mislim da je nikad nisi tražio, Solomone. - Nisam.
Kad uhvatimo trenutak, mogli bismo razgovarati o tome.
- Nisi zadovoljan? - Ma ne.
Zadovoljan sam.
Samo je Celeste spomenula mirovinu.
Pitala je štedim li, a ne štedim.
Nakon ove bih ozljede možda trebao početi.
A za to bi mi trebala povišica.
U redu.
Slušam te.
Dugo radim za vas, već šest godina.
Mislim da ćete se složiti da sam vam bio koristan.
Svakako.
Preuzeo sam vodstvo poslije Cartera.
Izlažem se u javnosti, rizik je puno veći. I nije mi teško.
Mislim da bi plaća trebala to odražavati.
Koliko si mislio?
Možda deset posto?
Možda pet?
Znam da je bilo problema, shvatit ću ako je pet previše.
Tri je dobar broj.
Pa čak i dva. Mislim da bi dva bilo...
Pregovaraš li o povišici ili o smanjenju plaće?
Je li to on?
Da.
- Nastavit ćemo poslije. - Naravno.
Tako je već mjesec dana.
Njegovog imena nema u izvješćima, nitko na Tajlandu ne odgovara opisu.
Po FBI-u, Sutherland već deset mjeseci ne radi za nas, vladu ni ikoga drugoga.
Za koga onda radi? Sigurno za neku vladinu agenciju.
Službeno ne. Nastavit ću istraživati.
Ne.
Samo se pritaji.
Tisuću stranica o Camp Davidu, ništa nije zacrnjeno.
Spominje li se ovdje?
Želite osvrt? To košta više.
Koliko sam vidio, ne. Sigurno je bio ondje?
To smo čuli iz više izvora.
U redu je.
Bilo mi je zadovoljstvo.
Večeras se spakirajte. Sutra moramo biti brzi.
Sigurno neće biti problema?
Da, mama, obećavam.
Reci Farhadu da ne spakira previše.
Volim te.
I ja tebe.
Moja hrabra kćeri.
Zvala je Catherine.
Pilot kaže da može dobiti sat na privatnoj pisti.
Ali Catherine još uvijek traži auto.
Kako je mama?
Trudi se biti jaka, ali vidim da se boji.
Želim sutra biti s vama,
da se uvjerim da ih je Sami sretno ukrcao.
Da znam da su dobro.
Nazvat ću Petera čim poletimo.
Obećavam da ću te odmah nazvati.
Ne. Želim biti ondje.
Za vas je bolje tako.
Tako ćete prije dobiti dokumente.
Dobro.
- Hvala. - Molim.
Obojici.
Kako si ti? Jesi li dobro? Je li sve u redu?
Da.
Noćna akcija je tražila i opasnije stvari od mene.
Kad ovo prođe, vodim te na pivo.
Ili pet.
Zašto imam osjećaj da si ti nemirniji nego ja?
Catherine ne smije izgubiti agenta? Što je bilo?
U Bangkoku smo se partnerica i ja razdvojili. Otkrili su nas...
Nisam stigao do nje na vrijeme.
Da sam krenuo drugim putem, brže trčao... Ne znam.
Prestani.
Nemoj to raditi.
Nemoj se pitati što bi bilo kad bi bilo.
Nitko ne zna što je najbolje.
Nešto ću ti reći.
Jedan je od mojih zapovjednika
govorio o moralnom kompasu.
Meni je to mlađa sestra.
Kad uđem u ovu igru,
razmišljam o njoj.
Znaš? Što bi ona rekla o mojim djelima?
Bi li se složila da sam pokušao postupiti ispravno?
Ako je odgovor da, ne mogu reći da mirno spavam, ali pomaže.
Možda trebaš razmisliti tko je ta osoba za tebe.
Dobro.
- Sretno se vrati kući. - Potrudit ću se.
Napokon.
- Ova košulja već dobrano smrdi. - Nisam htio ništa reći.
- Kako je prošao razgovor sa šefom? - Spomenula sam otkaz i dobila promaknuće.
Nije loše za nekoga tko već tjedan dana ne radi.
A ti? Kako je prošlo?
Dobro.
Agent je na putu,
a Noor će sutra biti sa mnom i Catherine kad bude išao po obitelj.
Možda bi i ti trebala doći. Noor je opuštenija kad si tu.
Dobro. Kako je?
Zahvalna je.
Boji se.
A ti?
Pun sam nade.
No otkad se mi uzdamo u nadu, zar ne?
Ponekad nemamo ništa drugo.
- Što je? - Ništa.
Drago mi je što si ovdje.
- Zdravo. - Zdravo.
Jesi li bolje?
Nažalost, nisam. Uskoro idem doktoru.
Što je ovo?
Aash-e shalgham.
Mama bi nam je kuhala kad god bismo bili bolesni.
Nisam znala da znaš kuhati.
Ne znam.
Cijelo me vrijeme gledala preko mobitela i kritizirala.
Kao prava, dobra iranska majka.
Hvala ti. Sigurno je ukusna.
U slast.
Haleh, možeš li doći na trenutak?
Naravno.
Sjedni.
Htio sam ti postaviti par pitanja o zabavi.
Tvrtke s kojima smo surađivali.
- Ti si ih odabrala? - Bile su iste kao prošle godine.
Baš sve?
Uređenje, cvijeće,
parkiranje...
A konobari?
Ne, prvi smo put radili s njima.
Prošlogodišnja je tvrtka propala.
A kako si odabrala novu?
Bijan i ja smo kušali hranu na par mjesta.
Je li riječ o čovjeku koji je napao Hamzu i Alija?
Jesi li vidjela ovog čovjeka?
To je on?
Nisam.
Veoma si sigurna.
Moguće je da sam na zabavi prošla pored njega.
Ne znam.
Što je onda?
Nisi ga vidjela ili ne znaš?
Ne znam.
Ti si sastavila konačni popis gostiju, zar ne?
Je li bilo promjena u zadnji čas?
Bilo je otkazivanja i predomišljanja do zadnjeg dana.
Tko odobrava konačni popis?
Abbas. Ali nikad ga ne mijenja.
Dakle, zapravo ga odobravaš ti.
O čemu je točno riječ, Javade?
Sjećaš li se nje?
Izgleda mi poznato.
Da, razgovarala sam s njom.
U blizini veleposlanikovog ureda?
Čula sam nešto i otišla provjeriti. Vidjela sam tu ženu, tražila je toalet.
A mobitel? Njezin ili tvoj?
Haleh.
Moj.
Ispao mi je iz džepa.
- Ona je vidjela i dodala mi ga. - Sjajno!
Neće ti smetati da ga pogledam.
Vidiš, Haleh,
imamo problem.
Jer ovaj mobitel nije ni sličan onome koji ti je dala.
To ti nije čudno?
Čini se da si ti u središtu
cijelog niza neobičnih događaja iz te noći.
Možda će Bijan biti otvoreniji za suradnju.
Ne, Bijan nema ništa s tim. Molim te...
Nema ništa s čim?
Reci mi, Haleh.
Kod Noor je.
Taj je mobitel njezin.
Ima li što?
Još ništa.
Imam još nekoliko odlomaka.
Ako još nismo naletjeli na njegovo ime, sumnjam da hoćemo.
Izbrisali su ga iz priče.
Ali tko?
FBI? CIA? NSA?
Naši kontakti ne znaju kamo bi ga smjestili.
Agencija za koju radi želi zataškati njegove aktivnosti.
Možda.
Ili radi za neku agenciju ili odjel,
nešto što ne postoji.
Bar na papiru.
U Bangkoku si čuo curu na radiju.
- Noćna akcija. - Mislio sam da je to znak prepoznavanja.
Mislite da je nešto drugo?
Ne znam.
Ali je slijepa točka.
A to si ne možemo priuštiti.
Osobito kad smo ovako blizu cilja.
Razmišljao sam o našem razgovoru.
O tvojoj plaći.
Ne moramo razgovarati o tome.
Zadnjih par mjeseci...
Tvoja pomoć s Naprstkom i mojim planovima za budućnost...
Imaš pravo, neprocjenjiv si mi.
Kao i ovoj operaciji.
I vrijeme je da to priznam.
Povišica od 15 posto i titula.
Neka bude...
Potpredsjednik za nabavu.
Puno vam hvala.
Tvoj je prvi zadatak da mi nabaviš Petera Sutherlanda.
Vrijeme je da se on i ja upoznamo.
Može, šefe.
Da, šefe?
Zdravo, Javade.
Ispitivao si Haleh i Bijana. Što je bilo?
Ništa, sve je u redu.
Samo sam imao par pitanja o zabavi,
da utvrdim pojedinosti.
Hvala Bogu...
Onda nema krtice?
Zasad ne.
Još uvijek istražujem par tragova.
Javit ću vam čim budem znao više.
Vrlo dobro.
Molim te, javi.
Hvala ti. Vidimo se.
To je to?
Da, to je to.
Dobro došli.
Raskomotite se.
- Je li sletio? - Da, prije par minuta.
Do stana mu treba oko 20 minuta,
zasad nema problema.
Možemo li vidjeti gdje je?
- Ne. - Kako će nam javljati novosti?
Najnovija tehnologija.
Kad ovo završi, reci Traversici da vam poveća budžet.
Imamo desetak ovakvih mjesta u svakom velikom gradu na svijetu.
Vjerovala ili ne, to je dosta.
Kako god.
Nisam mislio da si religiozna, Catherine.
Nisam.
Što sad?
Čekamo da telefon zazvoni.
Kao nekad, zar ne?
Zaboravit ćeš me.
Znam da hoćeš.
Stalno ću te posjećivati.
Otkad je moj brat otišao, skoro nikada ne dolazi.
Tu i tamo mu daju samo par slobodnih noći.
Ako je tako, ti ćeš dolaziti k meni.
Baza je udaljena samo dva sata.
Mehran kaže da je u blizini park s jezerom.
Tek sam dobila vozačku.
Lud si ako misliš da će mi tata dopustiti da nestanem s autom na cijeli dan.
Onda ćemo razgovarati svaki dan, ptičice.
Zvat ćeš me svaki dan, obećavaš?
Obećavam.
Netko je na vratima.
Sada?
Samo ću...
Nazvat ću te poslije.
- Zdravo. - Zdravo.
Torbe su ondje.
Zdravo, Farhade.
- Zdravo. - Moramo odmah krenuti.
Tko je on?
Bez brige, vjeruj mi.
- Mama, što se događa? Kamo ćeš? Tko je on? - Ovo je Sami. Vodi nas k tvojoj sestri.
- Što? - Nisi mu rekla...
Tvoja je sestra našla način da nas izvuče iz Irana.
Baš kao što je tata govorio.
- Ozbiljna si? - Zašto mu nisi rekla?
Već sam nas spakirala. Ali moramo ići.
Šališ se?
Tko si ti zapravo?
Farhade, ne viči.
Ovo je moja kuća!
- Nemoj mi govoriti što da radim! - Farhade, tiho...
Tko je on? Tko si ti?
Zovem se Sami.
Noor me poslala da tebe i mamu izvučem iz Irana.
Poslala te Noor?
Ti si Amerikanac?
Objasnit ću ti u autu.
Moramo krenuti.
Farhade, poslušaj ga.
Ne. Ja nikamo ne idem.
Farhade.
Je li sve u redu?
Imamo problem. Brat ne želi ići.
Daj mu telefon.
Moraš to riješiti s bratom, dobro?
Ovo je smiješno!
- Nemamo pojma tko je on i što želi. - Rekla sam ti, šalje ga Noor.
- Ne! - Tvoja sestra.
- Noor? - Farhade, moraš slušati.
- Moraš ići s njima. Odmah. - Prvo reci što se događa!
Našla sam način da odemo iz Irana.
Zauvijek. Da imamo bolji život.
Ne želim otići od kuće!
Da si me pitala, rekao bih ti.
Mama kaže da ti je rekla.
Bojala sam se da će pobjeći...
Znala si da će odbiti?
Što se događa?
Mama mu nije rekla da odlaze.
Mislila sam da će shvatiti i poslušati me.
Mama!
Farhade, ja sam ti starija sestra.
- Pa? - Znam što je najbolje za sve nas.
To sam učinila zbog tebe.
Ovako ne moraš ići u vojsku.
Zato si to učinila?
Farhade, molim te, poslušaj je.
Prijatelji su mi ovdje.
Ljudi kojima je stalo do mene, koji me vole.
Mi te volimo!
- Ostavite me. - Ne.
Zašto ne?
Azita?
Brate Farhade?
Babak.
Farhade.
Brate Farhade.
- Zdravo. - Zdravo, Babak.
Je li sve u redu?
Sve je u redu...
Ovdje je stranac.
Tko?
Farhad.
Ovo je moj nećak...
Laže.
- Bok. - Farhade.
Zdravo.
Malo je ljut. Mala obiteljska svađa...
- Stranac je, ne bi trebao biti ovdje! - Tiho!
- Tko je to? - Babak, naš susjed.
Možda bismo trebali porazgovarati vani.
Nije potrebno.
Naglasak...
- Odakle si? - U posjeti sam iz inozemstva.
- Pomozi nam! Izbaci ga! - Farhade, dosta!
Babak, stvarno, dobro smo. Obiteljska stvar. Molim te, ne miješaj se.
Ne dok ne shvatim što se događa.
Onda uđi. Razgovarat ćemo.
Uđi.
Razgovarat ćemo.
Razgovarati, ha?
Moraš mi reći što su točno rekli. Odmah.
Catherine, otkaži akciju. Odmah.
- Izvuci Samija. - Ne bez njih.
Tvoj brat ne surađuje.
Ako ih ne izvučete, uništavam fotografije. Briga me što će biti sa mnom.
Govori li tvoj brat engleski?
Malo.
Koji vrag izvodiš?
Hej, Farhade. Čuješ li me?
Halo? Da, tko je?
Zovem se Peter. Radim s Noor.
Slušaj, život ti se vrlo brzo mijenja. Dobro?
Ne mogu ni zamisliti koliko ti je teško.
Ali moraš me poslušati.
Tvoja sestra ima problema s Gardom.
- Kakvih problema? - Žele nauditi ljudima.
Tvoja je sestra vrlo hrabra i pomaže nam da ih zaustavimo.
No sada su postali sumnjičavi. U opasnosti je.
Treba joj tvoja pomoć.
Ne razumijem.
Jebote!
Pasdaran.
Sumnjaju da pomažem Amerikancima.
Razumije li? Razumiješ li?
Da, razumijem.
- Zaštitite Noor. - To i pokušavam.
Što prije krenete sa Samijem, manja je šansa da će Garda otkriti što se dogodilo.
Lakše ćemo zaštititi tvoju sestru.
- Voliš je, zar ne? - Da, naravno.
Pomozi nam tako da je zaštitiš.
Farhade, molim te...
Dobro, idemo.
Dobro.
Ići ću.
Ide. Nazvat ću kad budem mogao.
- Torbe... - Ostavi ih, moramo ići!
Hej, ti!
Izađi!
Nemoj to raditi.
Odlazi iz njihovog doma.
Već sam objasnio...
Izađi i objasni opet.
Nećeš?
- Zovite policiju, recite im da je stranac... - Bože!
Ne prilazite.
Ulazite u auto.
- Ne prilazite. - Farhade, ne idi s tim gadom!
- Idemo! - Farhade, reci nešto!
- Dalje! - Kamo ideš s tim gadom?
Kako ćete pobjeći?
Stranče!
Nas je milijun, a ti si sam.
Tako ću te razbiti da će te čak i ptice na nebu oplakivati.
Bože, pomozi nam...
- Koliko je daleko pista? - Oko 15 kilometara.
Ja ne mogu ići.
Kako to misliš?
Ostavite me ovdje.
Farhade...
Odvedi mamu k Noor. Ja ostajem.
Ako ostaneš, strpat će te u zatvor.
Nešto ću smisliti.
Nešto ću izmisliti...
Farhade, razmisli dvije sekunde...
- Nešto ću smisliti. Stani da izađem! - Ne! Ne puštam te! Saberi se!
Bože!
Pustite mene da govorim.
- Zdravo. - Zdravo, policajče.
Što vam je sa stop-svjetlima? A stražnjim prozorom?
Djeca u susjedstvu rade gluposti.
Ugasite auto.
Dajte mi ključ.
Kamo ste krenuli?
U Kashan.
Ovako kasno?
Što vam je ovaj čovjek?
- Ja... - Pitam nju.
On mi je nećak.
Posjetili smo bolesnog člana obitelji u bolnici Gharazi.
Dozvola?
Pričekajte.
Svim jedinicama, traži se bijela Toyota Land Cruiser.
Izađite.
- U čemu je problem? - Izađite iz auta!
Izađite, odmah!
Okrenite se i stavite ruke na auto.
Stavite ruke na auto!
Slušajte.
Sprijeda za pojasom nosim pištolj.
Pištolj?
Ne okreći se. Ni makac!
Ne miči se!
Je li jasno?
Farhade.
Farhade, što radiš?
Farhade.
Spusti pištolj.
Ja se vraćam.
Samo spusti pištolj, Farhade.
Reći ću da je stranac ušao u kuću i pokušao nas oteti.
Farhade!
Molim te...
A ja sam ga morao zaustaviti.
Farhade!
Farhade, reci nešto!
Reci nešto, molim te!
Šaljemo vam pojačanje.
Farhade, reci nešto!
Što si učinio? Ubio si ga!
Ubio si mi sina! Što si mi učinio?
Što si učinio?
Farhade!
Nemoj!
Pusti me!
Da?
Slušaj.
- Sve je otišlo kvragu. - Dobro.
Brat je povukao pištolj i pucao na mene.
Morao sam pucati.
Da.
Mrtav je.
Čuješ li me?
Da.
Majka je sa mnom. Nije dobro, ali ukrcat ću je u avion.
Dobro.
Žao mi je što nemam bolju vijest. Objasnit ću kad stignem, moram ići.
Razumijem.
Jesu li na sigurnom?
Da.
Na sigurnom su.
Prijevod titlova: Jana Bušić